Laodicea
Vide etiam paginam discretivam: Laodicea (discretiva). Laodicea Situs urbis Laodiceae Laodicea (Arabice Al-Ladhiqiyah) est urbs Graeca antiqua Syriae, ad mare posita et optimo portu instructa in regione viticola. Nomen a matre conditoris, Seleuci Nicatoris, Laodicea acceperat. Sed magna damna passa est cum post longam obsessionem anno 43 a.c.n. a Gaio Cassio expugnata est. Laodicea ad mare dicebatur ut ab urbe Phrygia eiusdem nominis distingueretur, Laodicea ad Lycum a rege Antiocho II circa 250 a.C.n. condita atque e nomine uxoris appellata. Hodieque urbs magna et portus Syriae modernae manet. Fere 11 chiliometrorum a Laodicea in septentriones spectans urbs antiquissima Ugarit inventa est.